Italija spremna preuzeti zapovjedništvo nad misijom UN-a u Libanonu
Mandat plavim kacigama ne daje previše ovlasti osim naddgledanja situacije i prava na samoobranu -  to je osnovni razlog zašto je Franc
Izaslanik Ujedinjenih naroda za Srednji istok Terje Roed Larsen je izjavio da će situacija na jugu Libanona ostati krhka još najmanje dva tri mejseca, koliko će trebati libanonskim i međunarodnim snagama da ispune tzv. sigurnosni vakum u tom području. U međuvremenu je talijanski ministar vanjskih poslova Massimo D'Alema izjavio da bi njegova zemlja mogla uputiti i do tri tisuće vojnika u sastav mirovnih snaga Ujedinjenih naroda u Libanonu, pod uvjetom da Izrael poštuje prekid vatre. Do ove izjave talijanskog ministra dolazi u interviewu koji je danas objavljen u listu La Repubblica. Rekao je da je ispravno tražiti od Hezbollaha da položi oružje, međutim, Italija ne može poslati svoje vojnike dok izraelska vojska "nastavlja s otvaranjem vatre". Za petak je sazvan izvanredni sastanak ministara vanjskih poslova EU na temu slaganja europskog kontigenta UN-ovih plavaca za Libanon. Očekuje se da će zemlje insistirati na većem doprinosu vojnika s tim da je prva na udaru političkih pritisaka Francuska izdvojivši tek 200 umjesto obećanih dvije tisuće mirotvoraca, makar dok ne bude uvjerena da će vojnike slati u akciju s preciznim uputama o djelovanju. Mandat muči i sve ostale, "od UN-ove rezolucije očekujemo specifičan mandat, specifičan sadržaj i veoma jasnu definiciju poslova", objasnio je talijanski premijer Romano Prodi uvjete pod kojima će njegova zemlja ući u mirovnu operaciju, dijeleći ovim dvojbe s ostalim potencijalnim sudionicima mirovne misije. Francuski dnevnik Le Monde objavio je navodni UN-ov dokument s opisom mandata mirovnih snaga. "Vrlo ograničenog mandata", upozoravaju sugovornici – visoki časnici francuskih oružanih snaga. Mandat plavcima ne daje previše ovlasti do li nadzora i prava na samoobranu i to je osnovni razlog zašto je Francuska za sada zastala na simboličnom doprinosu. Ponuđno neće nikoga zadovoljiti – UN-ov nacrt mandata ističe da je narav mirovnih trupa primarno obrambena ali autorizira upotrebu sile u krajnjoj nuždi i proporcionalno. Trupe će biti locirane uz "plavu crtu" razgraničenja, rijeku Litani, upotreba sile dozvoljena je radi neprijateljskih akcija i hitne zaštite civila, "plavci" neće ići u potragu za naoružanjem niti razoružavati Hezbollah. Otkriju li oružje zadatak im je pozvati libanonsku armiju čiji je razoružavanje zadatak a nemaju ni načina zaustaviti akcije izraelske armije na civilno stanovništvo. Rezolucija Vijeća sigurnosti Ujedinjenih naroda o okončanju sukoba između Hezbollaha i Izraela poziva na pojačavanje sadašnjih mirovnih snaga svjetske organizacije na jugu Libanona tako da bi njihov ukupan broj mogao iznositi i do 15 tisuća. Izraelski komandosi izvršili su napad u subotu u libanonskoj dolini Bekaa, koju su Ujedinjeni narodi nazvali kršenjem prekida vatre.